

 REPUBLIKA HRVATSKA OSJEČKO-BARANJSKA ŽUPANIJA

 OPĆINA STRIZIVOJNA

 OPĆINSKO VIJEĆE

KLASA: 601-01/25-01/

URBROJ: 2158-37-01-25-

Strizivojna, 2025. godine

 Na temelju članka 14. stavka 1. Zakona o predškolskom odgoju i obrazovanju („Narodne novine“ broj 10/97, 107/09, 94/13 i 98/19) i članka 30. Statuta Općine Strizivojna („Službeni glasnik“ Općine Strizivojna broj 1/18 i 1/20) Općinsko vijeće Općine Strizivojna na \_\_\_. sjednici održanoj 2025. godine donijelo je

**PLAN**

**mreže dječjih vrtića na području**

**Općine Strizivojna**

Članak 1.

 Planom mreže dječjih vrtića na području Općine Strizivojna utvrđuju se dječji vrtići u kojima se obavlja djelatnost predškolskog odgoja i obrazovanja, objekti u kojima se provode programi predškolskog odgoja i obrazovanja te razvoj mreže dječjih vrtića na području Općine Strizivojna.

Članak 2.

 U Plan mreže dječjih vrtića na području Općine Strizivojna ulazi:

- Dječji vrtić Bajka Strizivojna, sa sjedištem u Strizivojni, Braće Radića 170, OIB:93729383677, osnivač Općina Strizivojna.

- Dječji vrtić „Sunčev sjaj – Nazaret“, sa sjedištem u Đakovu, Frankopanska 1A, OIB: 35502604947, osnivač Milosrdne sestre sv. Križa – Samostan Đakovo

Članak 3.

 Dječji vrtić Bajka Strizivojna djeluje u vlastitim prostorijama u Strizivojni.

 Dječji vrtić „Sunčev sjaj – Nazaret“, djeluje u vlastitim prostorijama u Đakovu.

Članak 4.

Dječji vrtić Bajka Strizivojna provodi program predškole, cjelodnevni 10-satni boravak za djecu jasličke i vrtićke dobi od 1-7 godina života, poludnevni 5-satni boravak za djecu jasličke i vrtićke dobi od 1-7 godina života sa ručkom u Strizivojni.

 Dječji vrtić „Sunčev sjaj – Nazaret“ provodi kraći program odgojno - obrazovnog rada u vlastitim prostorijama u Đakovu.

Članak 5.

 Općina Strizivojna sufinancira boravak djece sa svog područja u dječjim vrtićima iz članka 2. ovog plana, a sredstva za sufinanciranje ekonomske cijene programa dječjeg vrtića i kraćeg odgojno-obrazovnog rada osigurana su u proračunu Općine Strizivojna.

 Općina Strizivojna sufinancira ekonomsku cijenu u Dječjem vrtiću Bajka Strizivojna na sljedeći način:

- u iznosu od 190,00 eura po djetetu za cjelodnevni 10-satni boravak za djecu jasličke dobi od 1-3 godina života,

- u iznosu od 185,00 eura po djetetu za cjelodnevni 10-satni boravak za djecu vrtićke dobi od 3-7 godina života,

- u iznosu od 170,00 eura po djetetu za poludnevni 5/6-satni boravak za djecu jasličke dobi od 1-3 godina života sa ručkom,

- u iznosu od 165,00 eura po djetetu za poludnevni 5/6-satni boravak za djecu vrtićke dobi od 3-7 godina života sa ručkom,

- u cjelokupnom iznosu za svako udomljeno dijete s prebivalištem na području Općine Strizivojna.

Roditelji s više djece u vrtiću Dječji vrtić Bajka Strizivojna ostvaruju pravo na umanjenje sudjelovanja u cijeni programa i to:

- za drugo dijete u iznosu od 20,00 eura,

- za svako slijedeće dijete u iznosu od 40,00 eura.

Općina Strizivojna sufinancira boravak djece sa svog područja u Dječjem vrtiću „Sunčev sjaj – Nazaret“ u iznosu od 100,00 eura po djetetu.

Članak 6.

 Mreža dječjih vrtića Općine Strizivojna može se proširivati osnivanjem novih dječjih vrtića od strane svih zakonom predviđenih osnivača.

 Mreža dječjih vrtića Općine Strizivojna može se proširivati otvaranjem novih odgojnih skupina u skladu s Državnim pedagoškim standardom predškolskog odgoja i naobrazbe te materijalnim mogućnostima Općine Strizivojna, a sve u cilju planiranog obuhvata djece.

Članak 7.

 Ovaj plan dostavlja se Osječko-baranjskoj županiji radi usklađivanja razvitka mreže dječjih vrtića na području Osječko-baranjske županije.

Članak 8.

Stupanjem na snagu ovog Plana mreže dječjih vrtića na području Općine Strizivojna prestaje važiti Plan Dječjih vrtića na području Općine Strizivojna („Službeni glasnik“ Općine Strizivojna broj 9/20).

Članak 9.

 Ovaj plan stupa na snagu osmog dana od dana objave u „Službenom glasniku“ Općine Strizivojna.

PREDSJEDNICA OPĆINSKOG VIJEĆA

 Ivana Rendulić, mag.prim.educ.